- Гьесда лъалаан цIакъ гIемерал кочIол рагIаби, гIемерисел ЧIанкIал ругинги абулаан, хIатта ЧIанкIал гурездеги. Мавлидал, туркаби, кицаби, абиял рукIунаан гьесул каламалда жанир гIемерал. Мавлид бачинеги хвел ккаралъуб калам гьабизеги гьесул букIана кIудияб махщел. Гьесие цIакъ рокьулаан гIолохъаби – живго гIумруялъ гьездаса кIудияв вукIаниги – гьездаса ватIалъун чIолароан. Къаси-къаси гIолохъабаз гьарараб мехалъ цо-цо кIи-кIи рагIи ахIаниги, хадув чIун гьес кечIги ахIулароан доб мехалъ: росдал дибирасда кечIги рекъелищха ахIизе?..